पाएं अपने शहर की ताज़ा ख़बरें और फ्री ई-पेपरडाउनलोड करें
उपायुक्त लातेहार अबु इमरान के निर्देश पर कोरोना संक्रमण काल में प्रवासी श्रमिकों के आगमन को देखते हुए श्रमिकों का कोरोना जांच करवाने के उपरांत उन्हें क्वारेंटाइन सेंटर में रखने एवं उन्हें भोजन समेत अन्य सुविधाएं देने को लेकर आइटीडीए निदेशक विंदेश्वरी ततमा ने एसडीओ एवं सभी प्रखंड विकास पदाधिकारियों से जूम एप के माध्यम से बैठक की।
बैठक में ततमा ने एसडीओ एवं बीडीओ को निर्देशित किया कि राज्य से बाहर गए श्रमिक अब वापस लौट रहे हैं। दूसरे राज्य से आने वाले श्रमिकों का कोरोना प्रोटोकॉल के तहत कोरोना जांच करवाते हुए प्रखंड स्तर पर बनाए गए क्वारेंटाइन सेंटर में रखा जाना है। इसको लेकर क्वारेंटाइन सेंटर में बिजली, पानी, शौचालय समेत अन्य सुविधाओं को पूर्ण रूप से विकसित करें। ताकि प्रवासी श्रमिकों को किसी प्रकार की परेशानी नहीं हो।
उन्होंने निर्देशित किया कि क्वारेंटाइन सेंटर में रखे गये प्रवासी श्रमिकों को ससमय भोजन, मास्क,सेनेटाइजर समेत अन्य सामग्री उपलब्ध कराना सुनिश्चित करें। साथ ही उन्होंने क्वारंटाईन से सेंटर में थर्मामीटर, मेडिकल किट इत्यादि रखने का निर्देश दिया है l उन्होंने कहा कि सूरत से प्रवासी श्रमिक ट्रेन के माध्यम से हटिया स्टेशन आ रहे हैं। जिन्हें बस के माध्यम से लातेहार लाया जाना है।
उन्होंने सभी प्रखंड विकास पदाधिकारी को निर्देश दिया कि वाहन की व्यवस्था कर अपने प्रखंड के श्रमिकों को जिला मुख्यालय से अपने प्रखंड के क्वारेंटाइन सेंटर ले जाना सुनिश्चित करें एवं श्रमिकों को क्वारेंटाइन करवाएं। जूम एप के माध्यम से एसडीओ शेखर कुमार,एसडीओ नीत निखिल सुरीन समेत सभी प्रखंड विकास पदाधिकारी जुडे़ हुए थे।।
श्रमिकों के लिए 13 क्वारेंटाइन सेंटर बनाए गए
बाहर से आए प्रवासी मजदूरों को रहने के लिए 13 क्वारेंटाइन सेंटर बनाया गया है। जिसमें राजकीय पाॅलिटेक्निक लेज, लातेहार, कस्तूरबा गांधी आवासीय विद्यालय, अनुसूचित जाति आवासीय विद्यालय, हड़गड़वा, चंदवा, कस्तूरबा गांधी आवासीय विद्यालय, बरवाडीह, कस्तूरबा गांधी आवासीय विद्यालय, हेरहंज, कस्तूरबा गांधी आवासीय विद्यालय, बालूमाथ, उच्च विद्यालय व गुरुकुल भवन मनिका, प्राथमिक स्वास्थ्य केन्द्र, बारिखाप, प्रोजेक्ट उच्च विद्यालय व झारखंड बालिका उच्च विद्यालय महुआडांड़, उत्क्रमित प्लस टू उच्च विद्यालय गारू बनाया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn